钦定古今图书集成/明伦汇编/闺媛典/第068卷 > 裴贵妻赵氏
## 钦定古今图书集成/明伦汇编/闺媛典/第068卷 > 裴贵妻赵氏

按《青州府志》：赵氏，裴贵妻，安丘人。贵孤贫，出居诸城，
为人佣工屠户。李居纯，恶少也，悦氏色，思犯之。值氏
与夫持䦆挟筐，挑菜于野。夫偶先回，居纯窥赵独行
田中，突前逼之。氏不从，大骂。李击以石曰：“不从即死。”
赵愈坚拒，李夺其䦆击之，脑裂而死，手犹固握衣不
释。官擒李置法，御史邓炼请旌表，时万历十四年。